ಪೆಪ್ಸಿಕೋ ೧೯೮೮ರಲ್ಲಿ ಪಂಜಾಬ್ ಸರ್ಕಾರೀ ಸ್ವಾಮ್ಯದ ಪಂಜಾಬ್ ಆಗ್ರೊ ಇಂಡಸ್ಟ್ರಿಯಲ್ ಕಾರ್ಫೋರೇಶನ್‌ (ಪಿಎಐಸಿ) ಮತ್ತು ವೊಲ್ಟಾಸ್ ಇಂಡಿಯಾ ಲಿಮಿಟೆಡ್‌ನ ಜಂಟಿ ಸಹಭಾಗಿತ್ವದಲ್ಲಿ ಭಾರತವನ್ನು ಪ್ರವೇಶಿಸಿತು. ವಿದೇಶಿ ಬ್ರಾಂಡ್‌ಗಳನ್ನು ಮಾರಾಟ ಮಾಡಲು ೧೯೯೧ರವರೆಗೆ ಅನುಮತಿ ಇರುವವರೆಗೂ, ಈ ಜಂಟಿ ಬಂಡವಾಳ ಹೂಡಿಕೆದಾರರು ಲೆಹರ್ ಪೆಪ್ಸಿಯನ್ನು ಮಾರಾಟ ಮಾಡಿದರು; ಪೆಪ್ಸಿಕೋದವರು ತಮ್ಮ ಪಾಲುದಾರರನ್ನು ಹೊರಗೆ ತಳ್ಳಿ, ೧೯೯೪ರಲ್ಲಿ ಜಂಟಿ ಒಪ್ಪಂದಕ್ಕೆ ಅಂತ್ಯ ಹಾಡಿದರು. ೧೯೭೦ರಿಂದ ಭಾರತಕ್ಕೆ ಆಮದಾಗುತಿದ್ದ ಪೆಪ್ಸಿಯು ಅದರ ಘಟಕಾಂಶಗಳನ್ನು ಬಹಿರಂಗಪಡಿಸಲು ಸಲ್ಲಿಸಿದ್ದ ಅರ್ಜಿಯನ್ನು ಬಹಿರಂಗ ಪಡಿಸಿದ ಕಾರಣಕ್ಕೆ ನಿಷೇದಿಸಲಾಯಿತು ಮತ್ತು ೧೯೯೩ರಲ್ಲಿ ನಿಷೇದವನ್ನು ತೆಗೆದು ಹಾಕಿದ ತಕ್ಷಣ ಇದು ಮಾರುಕಟ್ಟೆಯನ್ನು ಪ್ರವೇಶಿಸಿತು. ಈ ವಿವಾದಗಳು "ಭಾರತದ ಕೆಲವು ದೊಡ್ಡ ಅಂತರಾಷ್ಟ್ರೀಯ ಕಂಪನಿಗಳ ಬಗೆಗಿನ ನಿಷ್ಠುರವಾದ ಭಾಂದವ್ಯ" ಬಗೆಗಿನ ನೆನಪಾಗಿದೆ. ಪೆಪ್ಸಿಕೋ ಮತ್ತು ದ ಕೊಕೊ ಕೋಲಾ ಕಂಪನಿಯು "ಪ್ರಮುಖವಾದ ಗುರಿಯಾಗಿದೆ ಏಕೆಂದರೆ ಅವುಗಳು ಖ್ಯಾತ ವಿದೇಶೀ ಕಂಪನಿಗಳಾಗಿದ್ದು ಹೆಚ್ಚಿನ ಗಮನ ಸೆಳೆಯುತ್ತಿದೆ" ಎಂದು ಕೆಲವರು ವಾದಿಸುತ್ತಾರೆ.

೨೦೦೩ರಲ್ಲಿ, ನವ ದೆಹಲಿಯ ಸರ್ಕಾರೇತರ ಸಂಸ್ಥೆಯಾದ ಸೆಂಟರ್ ಫಾರ್ ಸೈನ್ಸ್ ಆ‍ಯ್೦ಡ್ ಎನ್ವಿರಾನ್‌ಮೆಂಟ್‌ (ಸಿಎಸ್‌ಇ)ಯ, ಪೆಪ್ಸಿಕೋ ಮತ್ತು ದ ಕೊಕೊ ಕೋಲಾ ಕಂಪನಿ ಸೇರಿದಂತೆ ಭಾರತದ ಲಘು ಪಾನೀಯ ತಯಾರಕರು ಉತ್ಪಾದಿಸಿದ ಗಾಳಿಗೊಡ್ಡಿದ ನೀರು(ಏರೆಟೆಡ್ ವಾಟರ್)ನಲ್ಲಿ ವಿಷಕಾರಿ ವಸ್ತುಗಳಾದ ಲಿಂಡೇನ್, ಡಿಡಿಟಿ, ಮ್ಯಾಲತೈಯಾನ್ ಮತ್ತು ಕ್ಲೋರ‍್‍ಪಿರ‍ಫೊಸ್ — ಕ್ರಿಮಿನಾಶಕ ಔಷಧಗಳು ಇದ್ದು ಪ್ರತಿರಕ್ಷಿತ ವ್ಯವಸ್ಥೆಯ ನಾಶದಿಂದಾಗುವ ಕ್ಯಾನ್ಸರ್ ಮತ್ತು ಜನನ ಕಾಲದ ನ್ಯೂನ್ಯತೆಗಳಿಗೆ ಕಾರಣವಾಗುತ್ತದೆ ಎಂದು ಹೇಳಿತು. ಕೋಕ್, ಪೆಪ್ಸಿ, ಸೆವೆನ್ ಅಪ್‌, ಮಿರಿಂಡಾ, ಫಾಂಟಾ, ಥಮ್ಸ್ ಅಪ್‌, ಲಿಮ್ಕಾ, ಮತ್ತು ಸ್ಪ್ರೈಟ್‌ಗಳನ್ನು ಪರೀಕ್ಷಿಸಿತು. ಸಿಎಸ್‌ಇಯು ಪರೀಕ್ಷಿಸಿದಾಗ ಯುರೋಪಿಯನ್ ಯೂನಿಯನ್‌ನ ಮಾನದಂಡಗಳಿಗಿಂತ ಭಾರತದಲ್ಲಿ ಉತ್ಪಾದಿಸಿದ ಪೆಪ್ಸಿಯ ಲಘು ಪಾನೀಯಗಳ ಉತ್ಪನ್ನಗಳು ೩೬ ಭಾರಿ ಅಧಿಕ ಮತ್ತು ಕೊಕೊ ಕೋಲಾವು ೩೦ಬಾರಿ ಅಧಿಕ ವಿಷಕಾರೀ ವಸ್ತುಗಳನ್ನು ಹೊಂದಿತ್ತು. ಸಿಎಸ್‌ಇ ಹೇಳುವಂತೆ ಯುಎಸ್‌ನ ಉತ್ಪನ್ನಗಳನ್ನು ಪರೀಕ್ಷಿಸಿದಾಗ ಇಂತಹ ಉಳಿಕೆಗಳು ಕಂಡುಬರಲಿಲ್ಲ. ಆದಾಗ್ಯೂ ಯುರೋಪಿನ ಮಾನದಂಡಗಳು ಕುಡಿಯುವ ನೀರಿಗಾಗಿ, ಇತರೆ ಪಾನೀಯಗಳಿಗಲ್ಲ. ಭಾರತದಲ್ಲಿನ ಪಾನೀಯದಲ್ಲಿನ ವಿಷಕಾರೀವಸ್ತುಗಳನ್ನು ನಿಷೇದಿಸುವ ಯಾವುದೇ ಕಾನೂನುಗಳಿಲ್ಲ.

ಭಾರತದಲ್ಲಿ ತಯಾರಾದ ದ ಕೊಕೊ ಕೋಲಾ ಕಂಪನಿ ಮತ್ತು ಪೆಪ್ಸಿಕೋಗಳ ಉತ್ಪನ್ನಗಳು ಅಭಿವೃದ್ಧಿ ಹೊಂದಿದ ದೇಶಗಳ ಮಾನದಂಡಗಿಂತ ಹೆಚ್ಚಿನ ವಿಷಕಾರೀ ವಸ್ತುಗಳನ್ನು ಹೊಂದಿರುವ ಆಪಾದನೆಯನ್ನು ನಿರಾಕರಿದವು. ಆದರೆ ಭಾರತದ ಸಂಸತ್ತಿಗೆ ಸಂಬಂಧಿಸಿದ ಸಮಿತಿಯು ೨೦೦೪ರಲ್ಲಿ ಸಿಎಸ್‌ಇಯ ಹೇಳಿಕೆಯನ್ನು ಸಂಗ್ರಹಿಸಿತು ಮತ್ತು ಸಾರ್ಕಾರದಿಂದ ಆಯ್ದ ಸಮಿತಿಯು ಮೊಟ್ಟಮೊದಲ ಬಾರಿಗೆ ಲಘುಪಾನೀಯಗಳಿಗೆ ವಿಷಕಾರೀವಸ್ತುಗಳ ಮಾನದಂಡವನ್ನು ನಿರ್ಧರಿಸಲು ಪ್ರಯತ್ನಿಸಿತು. ಈ ಪರೀಕ್ಷೆಗಳು ಸಂಕೀರ್ಣ ಪಾನೀಯಗಳಲ್ಲಿನ ಸೂಕ್ಷ್ಮ ವಿಷಕಾರೀ ವಸ್ತುಗಳನ್ನು ಕಂಡುಹಿಡಿಯಲು ಸಾಕಷ್ಟು ವಿಶ್ವಾಸನೀಯವಲ್ಲ ಎಂದು ಕೋಕ್ ಮತ್ತು ಪೆಪ್ಸಿಕೋ ಈ ಕ್ರಿಯೆಯನ್ನು ವಿರೋಧಿಸಿದರು.

೨೦೦೫ರಂತೆ, ದ ಕೊಕೊ ಕೋಲಾ ಕಂಪನಿ ಮತ್ತು ಪೆಪ್ಸಿಕೋಗಳೆರಡೂ ಭಾರತದಲ್ಲಿ ಲಘು-ಪಾನೀಯಗಳ ೯೫% ಮಾರುಕಟ್ಟೆ ಷೇರುಗಳನ್ನು ಹೊಂದಿತು. ಪೆಪ್ಸಿಕೋ ಭಾರತದ ಕೇರಳದಲ್ಲಿರುವ ಪಾಲಕ್ಕಾಡ್ ಜಿಲ್ಲೆಯ ಪುತುಸ್ಸೆರಿ ಪಂಚಾಯತ್‌ನಿಂದ "ನೀರಿನ ಬಳಕೆ"ಗಾಗಿ ಆರೋಪಿಸಿಸಲ್ಪಟ್ಟಿತು, ಇದರ ಅಂತರ್ಜಲದ ಅತಿಯಾದ ಬಳಕೆಯಿಂದ ಪಂಚಾಯತಿ ವ್ಯಾಪ್ತಿಯಲ್ಲಿ ವಾಸಿಸುವ ಜನರಿಗೆ ಕುಡಿಯುವ ನೀರಿನ ಕೊರತೆಯುಂಟಾಯಿತು, ಅವರು ತಮ್ಮ ಜಿಲ್ಲೆಯಲ್ಲಿನ ಪೆಪ್ಸಿಕೋ ಘಟಕವನ್ನು ನಿಲ್ಲಿಸುವಂತೆ ಒತ್ತಡ ಹೇರಿದವು.

೨೦೦೬ರಲ್ಲಿ, ಸಿಎಸ್‌ಇ ಪೆಪ್ಸಿ ಮತ್ತು ಕೊಕೊ ಕೋಲಾಗಳೂ ಸೇರಿದಂತೆ ಇತರ ಸೋಡಾ ಪಾನೀಯಗಳು ಹೆಚ್ಚಿನ ಪ್ರಮಾಣದ ವಿಷಕಾರೀ ವಸ್ತುಗಳನ್ನು ಹೊಂದಿರುವುದನ್ನು ಕಂಡುಹಿಡಿಯಿತು.
ಪೆಪ್ಸಿಕೋ ಮತ್ತು ದ ಕೊಕೊ ಕೋಲಾ ಕಂಪನಿಗಳೆರಡೂ ತಮ್ಮ ಪಾನೀಯಗಳನ್ನು ಸೇವಿಸುವುದಕ್ಕೆ ಅರ್ಹವಾಗಿರುವಂತೆ ನೋಡಿಕೊಳ್ಳುತ್ತೇವೆಂದು ಪತ್ರಿಕಾ ಜಾಹಿರಾತುಗಳಲ್ಲಿ ಪ್ರಕಟಿಸಿದವು ಮತ್ತು ಇವುಗಳು ಟೀ, ಹಣ್ಣು ಮತ್ತು ಡೈರಿ ಉತ್ಪನ್ನಗಳಿಗಿಂತ ಕಡಿಮೆ ವಿಷಕಾರೀ ವಸ್ತುಗಳನ್ನು ಹೊಂದಿದೆಯೆಂದು ಸಾರಿದವು. ಭಾರತದ ರಾಜ್ಯವಾದ ಕೇರಳದಲ್ಲಿ ಲಘು ಪಾನೀಯಗಳೊಂದಿಗೆ ಪೆಪ್ಸಿ -ಕೋಲಾದ ಉತ್ಪಾದನೆ ಮತ್ತು ಮಾರಾಟವನ್ನು ಸರ್ಕಾರವು ೨೦೦೬ರಲ್ಲಿ ನಿಷೇದಿಸಿತು, ಆದರೆ ತಿಂಗಳ ನಂತರ ಇದಕ್ಕೆ ವ್ಯತಿರಿಕ್ತವಾದ ತೀರ್ಪನ್ನು ಕೇರಳ ಹೈಕೋರ್ಟ್ ನೀಡಿತು. ಇನ್ನಿತರ ಭಾರತದ ಐದು ರಾಜ್ಯಗಳು ಶಾಲೆ, ಕಾಲೇಜು ಮತ್ತು ಆಸ್ಪತ್ರೆಗಳಲ್ಲಿ ಭಾಗಶಃ ನಿಷೇಧವನ್ನು ಘೋಷಿಸಿದವು.

ಸಹಭಾಗಿತ್ವಗಳು
ಇಸ್ರೇಲ್‌ನಲ್ಲಿ ಪೆಪ್ಸಿಕೋ
ಭಾರತದಲ್ಲಿ ಪೆಪ್ಸಿಕೋ
ಭಾರತದಲ್ಲಿ ಲಘುಪಾನೀಯಗಳ ಮಾರುಕಟ್ಟೆ